Քեյթի Հիլլ

**Քեթրին Լորեն Հիլլ** (, ), ամերիկացի նախկին քաղաքական գործիչ և սոցիալական ծառայությունների ադմինիստրատոր Ագուա Դուլսեից (Կալիֆոռնիա )։ Լինելով Դեմոկրատական կուսակցության անդամ՝ 2019 թվականի հունվարից նոյեմբերին նա եղել է Կալիֆոռնիայի 25-րդ խորհրդարանական շրջանի ներկայացուցիչը ԱՄՆ Ներկայացուցիչների պալատում։ Հիլլը նախկին գործադիր տնօրենն է «Մարդիկ օգնում են անօթևաններին» () նահանգային ոչ առևտրային կազմակերպության, որն աշխատում է Կալիֆոռնիայի ամբողջ տարածքում անօթևանությանը վերջ դնելու համար։ Նա 2018-ի միջանկյալ ընտրություններում հաղթել է իր տեղը՝ պարտության մատնելով գործող հանրապետական Սթիվ Նայթին։

2019 թվականի հոկտեմբերի 18-ին պահպանողական բլոգ *[[RedState]]* ()-ը  հրապարակել է զեկույց Հիլլի և նրա օրենսդիր տնօրենի միջև ենթադրյալ սիրավեպի մասին, որը երկուսն էլ հերքել են։ 2019 թվականի հոկտեմբերի 23-ին Հիլլը խոստովանել է, որ նախքան Կոնգրեսի անդամ դառնալը ոչ պատշաճ հարաբերություններ է ունեցել նախընտրական շտաբի աշխատակցի հետ։ 2019 թվականի հոկտեմբերի 27-ին նա հայտարարել է, որ հրաժարական է տալու։ Բրիտանական *[[Daily Mail]]*  () թերթը հրապարակել էր Հիլլի մերկ լուսանկարները։ Հիլլը լուսանկարների հրապարակման համար մեղադրել է իր նախկին ամուսնուն, դա անվանել է անձնական կյանքի ներխուժում և խոստացել է պաշտպանել վրեժխնդրության արդյունքում պոռնոգրաֆիայի զոհերին։ Նա պաշտոնը լքել է 2019 թվականի նոյեմբերի 3-ին։

2021 թվականի հունիսին Հիլլին պարտավորեցրել են 220,000 ԱՄՆ դոլար վճարել *[[Daily Mail]]*-ին և այլ լրատվամիջոցներին՝ փոխհատուցելու այն իրավական վճարները, որոնք այս ընկերությունները ծախսել են իր մեղադրանքներից պաշտպանվելու համար։ Հիլլի փաստաբանները մտադիր են բողոքարկել որոշումը։

## Երիտասարդություն և կրթություն
Հիլլը ծնվել է Աբիլինում (Տեխաս) և մեծացել Կալիֆոռնիայի Սանտա Կլարիտայի Սաուգուս հատվածում։ Նրա մայրը՝ Ռեյչելը, գրանցված բուժքույր էր, իսկ հայրը՝ Մայքլ Հիլլը, ոստիկանության լեյտենանտ էր։ Հիլը հաճախել է Սանտա Կլարիտա Վելիի հանրային դպրոցները և ավարտել Սաուգուսի ավագ դպրոցը 2004 թվականին։ Նա հաճախել է Կալիֆոռնիայի պետական ​​համալսարան (Նորթրիդջ), որտեղ ստացել է բակալավրի աստիճան անգլերենից և մագիստրոսի աստիճան՝ հանրային ​​կառավարման ոլորտում։

## Վաղ կարիերա
Հիլլը սկսել է իր կարիերան որպես փաստաբան «Մարդիկ օգնում են անօթևաններին» () ոչ առևտրային կազմակերպությունում, որը մատչելի և աջակցող ծառայություններ է մշակում Կալիֆոռնիայում անօթևանների համար։ Ենթադրվում է, որ նրա ամուսինը նույնպես աշխատել է այնտեղ, և Հիլլը եղել է նրա ղեկավարը։ Ավելի ուշ, որպես PATH- ի գործադիր տնօրեն՝  նա կազմակերպությունը Լոս Անջելեսի շրջանի տեղական ուժից վերածել է Կալիֆոռնիայի անօթևանների համար տներ տրամադրող ամենամեծ շահույթ չհետապնդող կազմակերպություններից մեկի։ Հիլլը օգնել է անցկացնել ժողովրդական նախաձեռնության հանրաքվե 2017 թվականի գարնանը ՝ նվազեցնելու անօթևանությունը ՝ տրամադրելով 1.2 միլիարդ դրամական միջոցներ անօթևանների ծառայությունների համար։ Հիլլը և իր ամուսինը այծեր են պահել Ագուա Դուլսեում (Կալիֆոռնիա)։

## ԱՄՆ Ներկայացւցիչների պալատ
### Ընտրություններ

#### 2018
2017 թվականի մարտի 8-ին Հիլլը հայտարարեց իր թեկնածությունը իր տունը հանդիսացող շրջանի՝ Կալիֆոռնիայի 25-րդ կոնգրեսական շրջանի ներակայացուցչի համար ԱՄՆ Ներկայացուցիչների պալատում ՝ մարտահրավեր նետելով պաշտոնավարող Սթիվ Նայթին։ Վերջինս հանրապետական է, ով պաշտոնավարել է 2014 թվականից։ Նայթը վերընտրվել է 2016 թվականին։

2018 թվականին Հիլը երկրորդ տեղն է զբաղեցրել Կալիֆոռնիայի 25-րդ կոնգրեսական շրջանի նախնական ընտրություններում, ինչը նրան թույլ է տվել առաջ անցնել 2018 թվականի նոյեմբերի 6-ի ընդհանուր ընտրություններում, որտեղ նա կրկին պայքարի մեջ է եղել Նայթի հետ։ Ընդհանուր ընտրություններում ստանալով ձայների 54%- ը՝ նա հաղթում է Նայթին, ով ստացել էր ձայների 46% -ը։

Նա եղել է վավերագրական ոճի սերիալի էպիզոդների քննարկման առարկան, որը հեռարձակվել է HBO-ի «Vice News Tonight» շոուում։ Սերիալը Հիլլի ընտրարշավը ներկայացրել է որպես Կոնգրեսի համար փաստացի «ամենամիլլենիալական ընտրարշավը երբևէ»։ Vice News Tonight-ը, ըստ երևույթին, պլանավորում էր նկարահանել հերթական էպիզոդը Հիլլի՝ ընդհանուր ընտրություններում առաջխաղացման վերաբերյալ։ Միջանկյալ ընտրություններին նախորդող շաբաթների ընթացքում Հիլլին հավանություն է տվել նախկին նախագահ Բարաք Օբաման, ով նաև մասնակցել է ընտրություններին նախորդող նախընտրական միջոցառմանը Հարավային Կալիֆոռնիայում։

### Քաղաքական պաշտոններ
Հիլլն իր ընտրարշավի ժամանակ հայտարարել է, որ իր գլխավոր խնդիրները վերաբերում են առողջապահության ոլորտին, միջին դասի վերակառուցմանը՝ եկամուտների անհավասարության և մատչելի բնակարանների քաղաքականության միջոցով և քաղաքականությունից մեծ գումարներ ստանալուն։ Նա նաև հայտարարել է իր աջակցությունը «Բժշկական ապահովագրություն բոլորի համար» շարժմանը։

Հիլլը, ըստ որոշ տեղեկությունների, վարել է ժողովրդական ընտրարշավ, որը չի ընդունել գումարներ կորպորատիվ քաղաքական գործողությունների կոմիտեներից։ 2018 թվականի առաջին եռամսյակում նա հավաքել է ավելի քան 400,000 դոլար՝ իր ընդհանուր գումարը հասցնելով 1,092,025 դոլարի՝ ավելի քան 9,800 անհատական ներդրումներով և ավելի քան 5,100 անհատ դոնորներով։

ՀիլԼն աջակցել է ներգաղթային զանգվածային բարեփոխումներին՝ միաժամանակ աշխատելով ավելի մեծ ֆինանսավորման և անվտանգության ուղղությամբ հարավային սահմանի երկայնքով հիմնականում թմրանյութերի ապօրինի առևտրին և այլ տարբեր հանցագործություններին հակազդելու նպատակով։ Նա նաև աջակցել է ֆիզիկական արգելքի որոշակի ձևերին հարավային սահմանի որոշակի տարածքներում։

2018 թվականի հոկտեմբերին ''Rolling Stone''-ի հոդվածում նշվում է, որ Հիլլը զենքի անվերապահ սեփականատեր է:

### Պաշտոնավարում
Մինչ 116-րդ Կոնգրեսի մեկնարկը, Հիլլը և Կոլորադոյի՝ նորեկ ԱՄՆ ներկայացուցիչ Ջո Նեգուսը ընտրվել են որպես Դեմոկրատական ​​խմբի առաջին դասի ներկայացուցիչներ։

#### Հանձնաժողովի հանձնարարականներ
* Զինված ծառայությունների հանձնաժողով
** Ծովային էներգիայի և նախագծման ուժերի ենթահանձնաժողով
** Օդային և ցամաքային մարտավարական զորքերի ենթահանձնաժողով
* Վերահսկողության և բարեփոխումների հանձնաժողով (փոխնախագահ)
** Տնտեսական և սպառողական քաղաքականության ենթահանձնաժողով
** Միացյալ Նահանգների Ներկայացուցիչների պալատի` շրջակա միջավայրի վերահսկման ենթահանձնաժողով
* Գիտության, տիեզերքի և տեխնոլոգիաների հանձնաժողով
** Տիեզերական և օդագնացության ենթահանձնաժողով

#### Հանձնաժողովի անդամակցություններ
* Կոնգրեսի ԼԳԲՏ հավասարության խումբ (համանախագահ)
* Կոնգրեսի առաջադիմական խումբ
* Նոր Դեմոկրատական ​​կոալիցիա

### Ոչ պատշաճ հարաբերությունների մեղադրանքներ
2019 թվականի հոկտեմբերի 18-ին *RedState* պահպանողական քաղաքական բլոգը հրապարակել է պնդումներ, ըստ որոնց՝ Հիլլը արտաամուսնական կապի մեջ է իր երիտասարդ տղամարդ աշխատակցի հետ։ Հիլլը հերքել է նման մեղադրանքները և, ընդ որում, ասել է, որ իր ամուսինը, ով իր հետ չէր ապրում, անում էր ամեն ինչ, որպեսզի նվաստացնի իրեն, և որ իր քաղաքական հակառակորդները շահագործում էին իր անձնական կյանքին վերաբերող հարցը քաղաքական շահի համար։ Հիլլը դիմել է Ներկայացուցիչների պալատի նախագահ Նենսի Փելոսիին՝ հերքելու մեղադրանքները։

2019 թվականի հոկտեմբերի 23-ին Հիլլը նամակ է ուղարկել ընտրողներին, որտեղ նա խոստովանել է, որ ոչ պատշաճ հարաբերություններ է ունեցել նախընտրական շտաբի աշխատակցի հետ՝ նախքան Կոնգրեսի անդամ դառնալը։ Հարաբերությունները եղել են վերջերս քոլեջն ավարտած 22-ամյա մի կին ենթակայի հետ։ *RedState*-ը նաև հրապարակել է Հիլլի մերկ լուսանկարները որպես պատմության մի մաս։ Հիլլն ասել է, որ ԱՄՆ Կապիտոլիումի ոստիկանությունը հետաքննություն է սկսել՝ պարզելու, թե ով կարող էր տրամադրել և տարածել լուսանկարները։

#### Հետաքննություն
Ներկայացուցիչների պալատի էթիկայի հանձնաժողովը 2019 թվականի հոկտեմբերի 23-ին հայտարարել է, որ հետաքննություն կանցկացնի մեղադրանքների ուղղությամբ, ըստ որոնց՝ Հիլլը հարաբերությունների մեջ է եղել իր աշխատակցի հետ, ինչը խախտում է Ներկայացուցիչների պալատի էթիկայի կանոնները, որոնք բարեփոխումներ են՝ իրականացված 2018 թվականին՝ ի պատասխան «#MeToo» շարժմանը։ Հիլլը խոստացել է համագործակցել սկսված հետաքննության հետ՝  Կոնգրեսի անդամի ապօրինի գործողությունների մեղադրանքների վերաբերյալ։

#### Հրաժարական
2019 թվականի հոկտեմբերի 27-ին Հիլլը Twitter-ի միջոցով հայտարարեց, որ կհեռանա Կոնգրեսից. «Սա ամենադժվար բանն է, որ ես երբևէ ստիպված եմ եղել անել, բայց կարծում եմ, որ սա լավագույն բանն է իմ ընտրողների և մեր երկրի համար»։ Ներկայացուցիչների պալատի խոսնակ Նենսի Փելոսին ասել է, որ Հիլը թույլ է տվել «որոշ սխալներ իր դատողություններում, որոնք դարձրել են նրա շարունակական ծառայությունը որպես անդամի անկայուն»։ Հիլլը խոստացել է պայքարել վրեժխնդրության արդյունքում պոռնոգրաֆիայի դեմ այն ​​բանից հետո, երբ նրա լուսանկարները տարածվեցին։

2019 թվականի հոկտեմբերի 31-ին Կոնգրեսի առջև իր վերջին ելույթում Հիլլն ասել է, որ կար «երկակի ստանդարտ» և «կնատյացության ​​մշակույթ», որոնք էլ հանգեցրել են իր՝  պաշտոնից հեռանալու որոշմանը.

2019  թվականի դեկտեմբերի 7-ին Հիլլը գրել է մի հոդված *[[Նյու Յորք Թայմս]]*-ում, որտեղ նա նկարագրել է այն իրադարձությունները, որոնք հանգեցրել են իր՝ հրաժարական տալու որոշմանը և նշել է, որ այդ ժամանակահատվածում ինքնասպանության փորձ է արել։

#### Հետևանքներ
2020 թվականի գարնանը տեղի ունեցած արտահերթ ընտրություններում Հիլլը հավանություն է տվել Կալիֆոռնիայի նահանգային ժողովի անդամ Քրիստի Սմիթին, ով, ի վերջո, վրդովմունքով պարտություն է տարել ընտրություններում ։ Հիլլը, որի քաղաքական գործողությունների հանձնաժողովը ()- ը 200,000 դոլար է ներդրել, ասել է, որ Սմիթը տարիներ շարունակ շրջանում համարվել է «ժողովրդավարական ​​քաղաքականության մայրը», և որ ուրիշ ոչ ոք չկա, որ նույնիսկ կմտածեր, որ կցանկանա առաջադրվեր դրա համար»։ Որոշ դեմոկրատներ ափսոսում էին, որ Հիլլը ներգրավված է ընտրարշավին։

Հիլլի հրաժարականից հետո Մոնիկա Լևինսկին ձեռք մեկնեց և առաջարկեց խոսել հանրային ամոթանքի զոհ դառնալու որոշ նմանությունների և տարբերությունների մասին։

2020 թվականի դեկտեմբերին Հիլլը հայց է ներկայացրել իր նախկին ամուսնու, *[[Daily Mail]]*-ի և *RedState*-ի դեմ՝ «առանց համաձայնության պոռնոգրաֆիայի» համար։  2021 թվականի ապրիլի 7-ին դատավորը վճիռ կայացրեց հօգուտ Daily Mail-ի՝ գտնելով, որ լուսանկարները պաշտպանված են որպես «հանրային հարց կամ հանրային շահի հարց»՝ համաձայն Միացյալ Նահանգների Սահմանադրության առաջին փոփոխության։ Հիլլի փաստաբաններն ասացին, որ մտադիր են բողոքարկել որոշումը։ Դատավորը նաև պարտավորեցրել է Հիլլին վճարել մոտ 220,000 դոլար՝ որպես վճար *[[Daily Mail]]*-ին և մի քանի լրագրողների։

2021 թվականի ապրիլի 5-ին Հիլլը կոչ արեց Մեթ Գետցին հրաժարական տալ *[[Vanity Fair]]*-ի համար հրապարակված հոդվածում այն ​​բանից հետո, երբ հաղորդվեց, որ Գետցն իբրև թե ցուցադրել է մերկ կանանց նկարներ, որոնց հետ պնդել է, թե քնել է, այդ թվում՝  Ներկայացուցիչների պալատի աշխատակիցների։  Գետցն աջակցել էր Հիլլին նրա լուսանկարների արտահոսքից հետո, իսկ Հիլը նրան անվանել է «անհավանական ընկեր» Կոնգրեսում գտնվելու ընթացքում։

## Անձնական կյանք
Հիլլը ավագ դպրոցից հետո հասկացել է, որ բիսեքսուալ է։ Նա Կալիֆոռնիայի առաջին բացահայտ բիսեքսուալ մարդն է, ով ընտրվել է Կոնգրեսում։

Հիլլն աճուկի վրա երկաթե խաչի դաջվածք է ունեցել, որը նա արել է դեռահաս տարիքում՝ սեռական ոտնձգությունից հետո։ 2019 թվականին լուսանկարների հրապարակումից հետո դաջվածքը ծածկված է եղել։

2010 թվականի հուլիսին Հիլլն ամուսնացել է Քեննի Հեսլեպի հետ, ում հետ սկսել է հանդիպել ավագ դպրոցից անմիջապես հետո։ Նրանք բնակվում էին Կալիֆոռնիայի Ագուա Դուլսե քաղաքում՝ իրենց ֆերմայում, որտեղ նրանք փրկարար կենդանիներ էին պահում։ Հեսլեպը ամուսնալուծության հայց է ներկայացրել 2019 թվականին, իսկ ամուսնալուծվել են 2020 թվականի հոկտեմբերին։  2020 թվականի դեկտեմբերին դատավորը Հիլլին խափանման միջոց է տվել նրա նախկին ամուսնու նկատմամբ։

Հիլլը նաև բնակարան է վարձել Վաշինգտոնում ԱՄՆ Ներկայացուցիչների պալատի առաջին դասի ներկայացուցիչ Լորեն Անդերվուդի հետ։

2020 թվականի հունվարի 19-ին նրա խորթ եղբայրը՝ Դենիել Բենեթը, մահացել է թմրամիջոցների գերդոզավորումից 20 տարեկանում։

Հիլլի հուշագրությունը՝ «Նա կբարձրանա, դառնալով մարտիկ, ճշմարիտ հավասարության համար պայքարում»-ը, որտեղ նա կիսվում է քաղաքականության մեջ իր փորձառություններով, հրատարակվել է 2020 թվականին։

2019 թվականի հուլիսին Հիլլը ռոմանտիկ հարաբերությունների մեջ է եղել թղթակից և արձակագիր Ալեքս Թոմասի հետ։ Հիլլն ասել է, որ ինքը և Թոմասը երեխայի են սպասում։

2021 թվականի դեկտեմբերին Հիլլի մոտ COVID-19 է ախտորոշվել։

2022 թվականի հուլիսին Հիլը հայտարարել է սնանկության մասին։

## Ծանոթագրություններ


Կատեգորիա:21-րդ դարի ամերիկացի քաղաքական գործիչներ